stanford-oval/wikipedia huggingface dataset:
אלכסנדרו אוורסקו
בזירה הפוליטית > ממשל אוורסקו השלישית

אחרי תקופה באופוזיציה, שוב בברית עם ברטיאנו, נדרש לעמוד, פעם שלישית, בראשות הממשלה.
הגיע מהר לסכסוך עם הליברלים ונאלץ שוב להתפטר. בבחירות הפרלמנטריות הבאות לא הצליח לעבור את הסף המינימלי של 2% מהקולות ומפלגתו לא נכנסה לפרלמנט.
בזירה הפוליטית > סוף שנותיו

אף על פי שנשאר סנטור, יצא אוורסקו בהמשך למדבר הפוליטי עד שנת 1938 כשהמלך קרול השני שזכר את תמיכתו בשנת 1930 בהחזרתו לכס המלכות, מינה אותו לשר מדינה, ואחר כך ליועץ מלכותי. אוורסקו הועלה בימי קרול השני לדרגת מרשל.
אוורסקו נפטר בשנת 1938.
מספריו

1888 - 1891 "טקטיקה. תאוריות ויישומים" Tactica. Teorii şi aplicaţiuni שלושה כרכים.
1891 "זירת הפעולות האוסטרו-רומנית" Teatrul de operaţiuni Austro-Român
1895 "שיעורים בגאוגרפיה" Lecțiuni de geografie
1903 "משחק המלחמה" Jocul de razboi
1903 "מורה הדרך של הקצין" Călăuza ofițerului
1924 "הפעולות בפלמנדה" Operațiile de la Flamânda
1937 "רישומים יומיים מהמלחמה" Notițe zilnice de război, שני כרכים.
הדרבי של תל אביב (כדורגל)

| --- | --- |

אוהדי מכבי והפועל בדרבי של תל אביב
הדרבי של תל אביב הוא כינויו של משחק הדרבי בין שתי קבוצות הכדורגל הבכירות של העיר תל אביב – מכבי תל אביב והפועל תל אביב.
שתי הקבוצות הן מהוותיקות בישראל, והן שתי הקבוצות המעוטרות והמצליחות בכדורגל הישראלי. הדרבי של תל אביב הוא המשחק ששוחק הכי הרבה פעמים בליגה הבכירה בישראל, והיריבות הגדולה בין המועדונים ארוכת שנים.
היסטוריה

מאז תחילת שנות ה-30 של המאה העשרים, אז החלה לפעול ליגת הכדורגל הבכירה בארץ ישראל בתקופת המנדט הבריטי, ליגת ארץ ישראל בכדורגל, היו מכבי והפועל תל אביב הקבוצות הישראליות הבכירות. ב-1928 שוחק משחק הדרבי הראשון במשחק ידידות לאחר שהקבוצות סירבו עד אז להיפגש, במשחק ניצחה מכבי 3–0, לאחר שבוע שוחק משחק נוסף שמכבי מנצחת 2–1. ביחד זכו ב-38 אליפויות וב-40 גביעי המדינה. משחקי הדרבי בין הקבוצות הם מהסוערים בישראל, ומושכים קהל רב ללא קשר למיקומן של הקבוצות בטבלה. לעיתים משחק זה נקרא גם "הדרבי הגדול של תל אביב", כאשר המשחקים בין מכבי והפועל לבין בני יהודה, המועדון השלישי בגודלו בעיר תל אביב, נקראים "הדרבי הקטן של תל אביב". כינוי זה ניתן בעבר גם למשחקים נגד בית"ר תל אביב, שמשון תל אביב ומכבי יפו כאשר הן שיחקו בליגה הבכירה. כיום נחשב הדרבי התל אביבי למשמעותי ביותר בכדורגל הישראלי, זאת בשל רמתן הגבוהה יחסית של שתי הקבוצות. היריבות בין המועדונים קיימת גם בענף הכדורסל.
היריבות העירונית על הרקע המסורתי בין אגודת הספורט של מכבי לאגודת הספורט של הפועל, הובילה להתפתחותה של יריבות ספורטיבית בין הקבוצות. בנוסף, מראשיתן היה לקבוצות בסיס תמיכה שונה. הפועל הוקמה בידי ההסתדרות, ונחשבה לקבוצה של בני מעמד הפועלים, בעוד מכבי נחשבה לקבוצה של אנשי מעמד הביניים והמקצועות החופשיים. במשחקים בין הקבוצות קיימים לעיתים קרובות עימותים מילוליים ולעיתים אף פיזיים. ב-3 בנובמבר 2014 הופסק משחק הדרבי לאחר שבדקה ה-33 של המשחק שאותו אירחה הפועל, פרץ אוהד הקבוצה לכר הדשא ותקף את שחקן מכבי ערן זהבי, שניסה להתגונן. בעקבות התקרית הרחיק השופט את זהבי בכרטיס אדום, מה שהוביל להפסקת המשחק למספר דקות. לאחר חידושו פרצו אחדים מאוהדי מכבי לכר הדשא. השופט שרק לסיום המחצית הראשונה, ובזמן ההפסקה קבע שאין ערך ספורטיבי להמשך המשחק וקבע את סיומו.
אצטדיון בלומפילד

שתי הקבוצות מקיימות את משחקיהן הביתיים באצטדיון בלומפילד הממוקם ביפו. רוב משחקי הדרבי שוחקו באצטדיון בלומפילד כמו כן משחקי הדרבי שוחקו גם באצטדיון המכביה, אצטדיון באסה, אצטדיון רמת גן, "מגרש הדקלים", "מגרש התמרים" ו"מגרש מכבי". כאשר מכבי תל אביב מארחת את משחק הדרבי, מאכלסים אוהדיה את כל חלקי האצטדיון מלבד שער 4–5, השמור לאוהדי הפועל. כאשר הפועל תל אביב מארחת את המשחק, מאכלסים אוהדיה את כל חלקי האצטדיון מלבד שער 10–11, השמור לאוהדי מכבי.
תוצאות משחקי הדרבי > בליגה > לפני קום המדינה

הדרבי הראשון בהיסטוריה נערך ב–25 בפברואר 1928 והסתיים בניצחון 0:3 לזכות מכבי.
הדרבי הראשון בליגה בין הקבוצות נערך במחזור הראשון של עונת הבכורה של הליגה בשנת 1931, והסתיים בתיקו 1–1‏. עד קום המדינה נערכו 17 משחקי דרבי בליגה, בהם הפועל ניצחה 9 משחקים, מכבי ניצחה 5 משחקים, ו-3 משחקים הסתיימו בתיקו.
תוצאות משחקי הדרבי > בליגה > אחרי קום המדינה

שתי הקבוצות שיחקו בליגה הבכירה בישראל מיום היווסדה, מלבד עונת 1989/1990, עונת 2017/2018 ועונת 2024/2025 בהן הפועל שיחקה בליגת המשנה, והדרבי של תל אביב הוא המשחק ששוחק הכי הרבה פעמים בליגה הבכירה בישראל.
מאז קום המדינה נערכו 167 משחקי דרבי בליגה (נכון ל-17 בינואר 2024). מכבי ניצחה 62 משחקים, הפועל ניצחה 46 משחקים, ו-59 משחקים הסתיימו בתיקו. במשך 60 שנים היה היתרון בידי מכבי, ובשנות ה-90 אף עמד הפער לטובתה על 31–21, אך במהלך העשור הראשון של המאה ה-21 נסגר הפער, עד שב-2010 השיגה לראשונה הפועל את היתרון. ב-2013 החזירה לעצמה מכבי את היתרון במאזן הניצחונות. הדרבי האחרון בין הקבוצות נערך ב-17 בינואר 2024 במסגרת ליגת העל, והסתיים בתוצאה 4–2 למכבי.
33 פעמים הסתיים הדרבי בתוצאה 1–0 כאשר הפועל ניצחה 17 פעמים בתוצאה זו, ומכבי 16. 26 פעמים הסתיים הדרבי בתוצאת תיקו 0–0. המשחק האחרון בו לא הובקעו שערים היה בעונת 2022/2023. 20 פעמים הסתיים הדרבי בתיקו 1-1. כמות השערים הגדולה ביותר שנכבשה אי פעם בדרבי היא שישה שערים, זה קרה שש פעמים, בניצחונות 4–2 של הפועל בעונות 1956/1957, 1994/1995 ו-2009/2010, בניצחונות 4–2 של מכבי בעונות 2012/2013 ו-2023/2024, ובתיקו 3–3 בעונת 1959/1960. הניצחון הגדול ביותר בדרבי הוא 5–0, אותו השיגה מכבי 4 פעמים, בעונת 1969/1970, בעונת 2016/2017, בעונת 2021/2022 ובעונת 2023/2024. מאזן השערים בדרבי מאז קום המדינה הוא 214–156 למכבי.
יגאל אנטבי הוא שיאן ההופעות בדרבי בכל הזמנים, עם 34 הופעות במדי הפועל. שיאן ההופעות של מכבי בדרבי הוא מיקו בלו, עם 33 הופעות.
 בתואר מלך השערים של הדרבי מחזיק ערן זהבי עם 14 שערים (ערן זהבי כבש 2 לזכות הפועל ו-12 לזכות מכבי, מה שהופך אותו למלך השערים של מכבי בדרבי), מלך השערים של הפועל בדרבי הוא שייע פייגנבוים עם 8 שערים.
תוצאות משחקי הדרבי > בגביע המדינה

לפני קום המדינה נפגשו הקבוצות 5 פעמים (4 פעמים בגמר ופעם אחת בחצי הגמר), בהן מכבי ניצחה 3 פעמים והפועל ניצחה פעמיים.
מאז קום המדינה נפגשו הקבוצות 14 פעמים בכל שלבי הגביע, ונערכו 15 משחקי דרבי, בהם מכבי ניצחה 12 פעמים (בעונת 1991/1992 השיגה ניצחון כפול ברבע הגמר שנערך בשיטת בית-חוץ), והפועל ניצחה 3 פעמים. הפעם האחרונה בה נפגשו שתי הקבוצות במפעל הייתה בגמר הגביע של עונת 2021.
תוצאות משחקי הדרבי > בגביע המדינה > מעמד גמר גביע המדינה

9 פעמים במהלך ההיסטוריה נערך הדרבי התל אביבי במעמד גמר גביע המדינה (בפעם האחרונה בעונת 2020/2021), מתוכן 4 פעמים לפני קום המדינה. ב-1933 ניצחה מכבי 1–0, ושנה לאחר מכן ניצחה הפועל 3–2 וזכתה לראשונה בתולדותיה בדאבל, הישג אותו שחזרה ב-1938, אז ניצחה את מכבי 2–1. ב-1941 ניצחה מכבי 2–1.
לאחר קום המדינה נפגשו הקבוצות בגמר הגביע לשנת 1967, אז שוב ניצחה מכבי 2–1. בשנות ה-80 נפגשו הקבוצות פעמיים במעמד זה, כשבשנת 1983 ניצחה הפועל 3–2, ובשנת 1988 ניצחה מכבי 2–1. לאחר מכן נערך הדרבי במעמד גמר גביע המדינה בשנת 1994, אז ניצחה מכבי 2–0.הפעם האחרונה ששתי הקבוצות נפגשו בשלב הגמר הייתה בשנת 2021. במשחק הגמר ניצחה מכבי 1–2 בהארכה.
| רשימת משחקי הדרבי התל אביבי במסגרת גביע המדינה> עונה | רשימת משחקי הדרבי התל אביבי במסגרת גביע המדינה> סיבוב | רשימת משחקי הדרבי התל אביבי במסגרת גביע המדינה> תאריך | רשימת משחקי הדרבי התל אביבי במסגרת גביע המדינה> אצטדיון | רשימת משחקי הדרבי התל אביבי במסגרת גביע המדינה> תוצאה | רשימת משחקי הדרבי התל אביבי במסגרת גביע המדינה> כובשי השערים |
| --- | --- | --- | --- | --- | --- |
| 1933 | גמר | 10 ביוני 1933 | מגרש מכבי פתח תקווה |  1–0 למכבי  |  |
| 1934 | גמר | 2 ביוני 1934 | מגרש מכבי פתח תקווה |  3–2 להפועל  |  |
| 1938 | גמר | 28 במאי 1938 | המכביה |  2–1 להפועל  |  |
| 1940 | חצי גמר | 20 באפריל 1940 | המכביה |  4–0 למכבי  |  |
| 1941 | גמר | 15 בנובמבר 1941 | המכביה |  2–1 למכבי  |  |
| 1953/1954 | רבע גמר | 29 במאי 1954 | באסה |  1–0 למכבי  | יוסף מרימוביץ' |
| 1957/1958 | שמינית גמר | 28 ביוני 1958 | באסה |  1–0 למכבי  | יוסף גולדשטיין |
| 1963/1964 | שמינית גמר | 19 בספטמבר 1964 | בלומפילד |  4–0 למכבי  | שבי בן ברוך (עצמי), גיורא שפיגל, רחמים טלבי, אורי קדמי |
| 1966/1967 | גמר | 1 בנובמבר 1967 | בלומפילד |  2–1 למכבי  | למכבי - רחמים טלבי, אורי קדמי; להפועל - ג'ורג' בורבה |
| 1982/1983 | גמר | 1 ביוני 1983 | רמת גן |  3–2 להפועל  | להפועל - יעקב אקהויז, משה סיני, גילי לנדאו; למכבי - משה שווייצר, יוסי זאנה (עצמי) |
| 1986/1987 | שמינית גמר | 17 במרץ 1987 | בלומפילד |  2–1 למכבי  | למכבי - יוסי זאנה (עצמי), דוד אזולאי; להפועל - משה סיני |
| 1987/1988 | גמר | 7 ביוני 1988 | רמת גן |  2–1 למכבי  | למכבי - בני טבק, מיקי כהן; להפועל - מיקי בן שטרית |
| 1991/1992 | רבע גמר | 18 באפריל 1992 | בלומפילד |  3–0 למכבי  | יעקב אקהויז (עצמי), מאיר מליקה, עמיר תורג'מן |
| 1991/1992 | רבע גמר | 22 באפריל 1992 | רמת גן |  3–1 למכבי  | למכבי - אריק שריקי, אבי נמני, הישאם זועבי; להפועל - חיים בכר |
| 1993/1994 | גמר | 7 ביוני 1994 | רמת גן |  2–0 למכבי  | איציק זוהר, ניר קלינגר |
| 1996/1997 | רבע גמר | 15 באפריל 1997 | רמת גן |  3–0 למכבי  | עופר מזרחי (צמד), אבי נמני |
| 1999/2000 | שמינית גמר | 7 במרץ 2000 | בלומפילד |  2–0 להפועל  | אילן בכר, עמרי אפק |
| 2000/2001 | חצי גמר | 9 במאי 2001 | רמת גן |  2–0 למכבי  | ברוך דגו (צמד) |
| 2008/2009 | סיבוב ט' | 16 בפברואר 2009 | בלומפילד |  2–0 להפועל  | מהראן לאלא, סמואל יבואה |
| 2020/2021 | גמר | 2 ביוני 2021 | בלומפילד |  2–1 למכבי  | למכבי - יונתן כהן, לואיס הרננדס; להפועל - עומרי אלטמן |
תוצאות משחקי הדרבי > בגביע הטוטו

בגביע הטוטו נפגשו שתי הקבוצות 20 פעמים, בהן מכבי ניצחה 12 מפגשים, הפועל ניצחה 5 מפגשים ו-3 מפגשים הסתיימו בתיקו, כאשר מאזן השערים עומד על 33–20 לטובת מכבי.
| רשימת משחקי הדרבי התל אביבי במסגרת גביע הטוטו> עונה | רשימת משחקי הדרבי התל אביבי במסגרת גביע הטוטו> שלב | רשימת משחקי הדרבי התל אביבי במסגרת גביע הטוטו> תאריך | רשימת משחקי הדרבי התל אביבי במסגרת גביע הטוטו> אצטדיון | רשימת משחקי הדרבי התל אביבי במסגרת גביע הטוטו> תוצאה |
| --- | --- | --- | --- | --- |
| 1990/1991 | שלב הבתים | 15 בספטמבר 1990 | בלומפילד |  1–1  |
| 1990/1991 | שלב הבתים | 29 בדצמבר 1990 | רמת גן |  1–0 להפועל  |
| 1991/1992 | חצי גמר | 21 בינואר 1992 | בלומפילד |  1–0 למכבי  |
| 1992/1993 | שלב הבתים | 28 בנובמבר 1992 | בלומפילד |  3–0 למכבי  |
| 1992/1993 | שלב הבתים | 13 בפברואר 1993 | רמת גן |  1–1  |
| 1996/1997 | שלב הבתים | 17 באוגוסט 1996 | בלומפילד |  3–0 למכבי  |
| 1996/1997 | שלב הבתים | 12 בנובמבר 1996 | רמת גן |  3–1 להפועל  |
| 1998/1999 | שלב הבתים | 23 בספטמבר 1998 | בלומפילד |  2–1 למכבי  |
| 1998/1999 | שלב הבתים | 16 בינואר 1999 | רמת גן |  2–0 למכבי  |
| 2005/2006 | שלב הבתים | 20 באוגוסט 2005 | בלומפילד |  3–0 להפועל  |
| 2005/2006 | שלב הבתים | 10 בינואר 2006 | בלומפילד |  3–0 להפועל  |
| 2008/2009 | חצי גמר | 28 בינואר 2009 | רמת גן |  1–0 למכבי  |
| 2010/2011 | שלב הבתים | 14 באוגוסט 2010 | בלומפילד |  3–2 להפועל  |
| 2010/2011 | שלב הבתים | 10 בנובמבר 2010 | בלומפילד |  3–0 למכבי |
| 2011/2012 | שלב הבתים | 31 ביולי 2011 | בלומפילד |  2–2  |
| 2012/2013 | שלב הבתים | 5 באוגוסט 2012 | רמת גן |  1–0 למכבי  |
| 2014/2015 | שלב הבתים | 31 באוגוסט 2014 | בלומפילד |  1–0 למכבי  |
| 2015/2016 | שלב הבתים | 1 באוגוסט 2015 | בלומפילד |  3–1 למכבי  |
| 2016/2017 | שלב הבתים | 15 באוגוסט 2016 | המושבה |  2–0 למכבי  |
| 2018/2019 | חצי גמר | 19 באוגוסט 2018 | נתניה |  4–1 למכבי  |
תוצאות משחקי הדרבי > במסגרות אחרות

הדרבי התל אביבי שוחק גם ב"גביע שפירא" בעונת 1954/1955, במשחק הראשון ניצחה הפועל 2–1 ובמשחק השני ניצחה מכבי 2–1, המשחקים שוחקו באצטדיון באסה.

פעמיים נפגשו הקבוצות לדרבי במסגרת משחק אלוף האלופים בין האלופה למחזיקת הגביע. בשנת 1970 ניצחה הפועל (שהייתה סגנית האלופה) את מכבי (שזכתה בדאבל) בתוצאה 2–1. בשנת 1988 ניצחה מכבי (מחזיקת הגביע) את הפועל (האלופה) בתוצאה 3–0.

הקבוצות נפגשו פעם אחת בגביע ליליאן בעונת 1986/1987 בשלב חצי הגמר, מכבי ניצחה את הפועל 3–1 באצטדיון רמת גן.

בשנת 1998 נפגשו למשחק ידידות באצטדיון העירוני בת ים, מכבי ניצחה את הפועל 2–1.
שיאים

שיא הפרש במאזן ניצחונות בדרבי בליגה מקום המדינה (16 הפרש ניצחונות למכבי, 46-62 ב-17 בינואר 2024)
הניצחון הגדול ביותר בדרבי (0-5 למכבי, בעונת 1969/1970, בעונת 2016/2017, בעונת 2021/2022 ובעונת 2023/2024)
רצף משחקי דרבי ללא הפסד בליגה (מכבי, 22 משחקים)
רצף משחקי דרבי ללא הפסד בכל המסגרות (מכבי, 27 משחקים)
תקופה ללא הפסד במשחקי הדרבי (מכבי, כ-10 שנים ב-26 באפריל 2014-הווה)
הכי הרבה שערים במחצית אחת (מכבי, 5 שערים בעונת 2021/2022)
הערות שוליים

↑  ארז נעמן, רז אמיר ואסי ממן, ‏צפו: הדרבי פוצץ, זהבי הותקף ע"י אוהד הפועל, באתר ONE‏, 3 בנובמבר 2014
משה בוקר, אוהדים פרצו למגרש בדרבי התל אביבי, המשחק פוצץ, באתר הארץ, 3 בנובמבר 2014
 שירלי בר דיין, ‏שערוריה: הדרבי פוצץ, באתר ערוץ הספורט, 3 בנובמבר 2014
↑  אשר גולדברג, הדרבי הראשון של תל-אביב, באתר ההתאחדות לכדורגל בישראל, 3 במרץ 2012
↑  אשר גולדברג, 80 שנים לליגה הישראלית, באתר ההתאחדות לכדורגל בישראל, 17 בנובמבר 2011
↑  רון עמיקם, ‏של מי העיר הזאת: המספרים ונקודות הציון של הדרבי התל-אביבי, באתר גלובס, 16 בדצמבר 2013
↑  מאור רחמני, ‏עגייב מחוץ לסגל לדרבי, דמארי כשיר לחלוטין, באתר ONE‏, 1 באוקטובר 2018
↑  כולל המשחק בעונת 2014/2015 שלא הגיע לסיומו עקב התפרעות אוהדים, ותוצאתו נקבעה בבית הדין
↑  רון עמיקם, לדרבי חוקים חדשים משלו, באתר nrg‏, 24 בפברואר 2010
↑  כולל שער שכבש לזכות מכבי בגביע הטוטו
↑  תוצאות משחקי גביע הטוטו באתר של מכבי תל אביב
↑  מכבי זכתה בניצחון טכני 0-3 לאחר שהפועל שיתפה שחקן שלא כחוק
↑  מגרשה הביתי של הפועל בשנים 2019-2016 בעקבות שיפוץ אצטדיון בלומפילד
↑  מגרשה הביתי של מכבי בשנים 2019-2016 בעקבות שיפוץ אצטדיון בלומפילד
אצטדיון בלומפילד בתל אביב, האצטדיון בו מתקיימים משחקי הדרבי התל אביבי
זדולבונוב

זדולבונוב (באוקראינית: Здолбунів, ברוסית: Здолбунов, בפולנית: Zdołbunów, ביידיש: זדאָלבּאָנאָוו) היא עיר במחוז רובנו בחבל ווהלין במערב אוקראינה.
היסטוריה > ראשית העיר

השם זדולבונוב נזכר לראשונה בשנת 1497 בשטר מקרקעין, שבו העביר דוכס ליטאי גדול מספר כפרים באזור לנסיך רוסי. אחד הכפרים ששמם נקוב בשטר הוא זדולבונוב. העיר החלה להיקרא באוקראינית, שפת בני המקום - זדולבוניב (Zdolbuniv) החל משנת 1629. העיר הייתה עד לתקופה המודרנית בשליטתם של נסיכים שונים והשלטון בה ובסביבותיה עבר מיד ליד, בהיותה שוכנת על קו התפר שבין אוקראינה, פולין וגליציה.
היסטוריה > בשלטון רוסי

בעקבות חלוקתה השלישית של פולין, סופח חבל ווהלין לאימפריה הרוסית ב-1795, והפך לחלק מתחום המושב. מתקופה זו ועד מלחמת העולם השנייה, היו ברוב הערים והעיירות של ווהלין, וזדולבונוב בכללן, קהילות יהודיות גדולות יחסית, דוברות יידיש. בימי מלחמת העולם הראשונה היה חבל ווהלין זירת קרבות בין הצבא הרוסי לצבא הגרמני.
היסטוריה > בשלטון פולני

לאחר תום המלחמה, בנובמבר 1918, הוקמה הרפובליקה הפולנית העצמאית. ב-1921, לאחר המלחמה הפולנית-סובייטית, נחתם הסכם ריגה בו נקבע גבולה המזרחי של פולין. בהסכם חולק חבל ווהלין כך שרובו, לרבות זדולבונוב, עבר לידי פולין. ברפובליקה הפולנית התקיים משטר קפיטליסטי, שהנהיג יזמה פרטית ומסחר חופשי, בניגוד למשטר הסובייטי שהונהג באותה עת ביתר חלקי אוקראינה. ב-1939, ערב מלחמת העולם השנייה, קיבלה זדולבונוב מעמד של עיר.
היסטוריה > במלחמת העולם השנייה ולאחריה

בפרוץ מלחמת העולם השנייה, בספטמבר 1939, בעת שהוורמאכט פלש לפולין, נכנס הצבא האדום למזרח פולין עד לנהר הבוג המערבי, בהתאם להסכם ריבנטרופ–מולוטוב שבין רוסיה וגרמניה. חבל ווהלין סופח לברית המועצות וזדולבונוב נמצאה שוב בשלטון רוסי.
הסובייטים הנהיגו בווהלין את משטרם הכלכלי, האוסר מסחר חופשי ואת משטר הדיכוי של הנ.ק.ו.ד.. עם ראשית פלישת הנאצים לברית המועצות ביוני 1941, במבצע ברברוסה, נכבש ווהלין על ידי הוורמאכט, וזדולבונוב נמצאה תחת שלטון הדיכוי והרצח הנאצי.
עם התהפכות גלגל המלחמה שבו הסובייטים וכבשו את ווהלין בשנת 1944. העיר זדולבונוב נכללה בתחומי ברית המועצות עד להתפרקותה בשנת 1991 וכינון הרפובליקה העצמאית של אוקראינה.
בשנת 2005 נמנו בעיר 27,000 תושבים. העיר שוכנת על צומת מסילות ברזל. בעיר יש מפעלים למלט, לבטון, למכוניות ולמוצרי מזון.
ראו גם

הרמן גרבה
לקריאה נוספת

שמואל ספקטור, שואת יהודי ווהלין, יד ושם, 1986
אליפות TNT של AEW

| אליפות TNT של AEW> פרטים |
| --- | --- |
ארגון מפעיל: AEW
תאריך יצירה: 30 במרץ 2020
האלוף הנוכחי: דניאל גרסיה
תאריך זכייה: 23 בנובמבר 2024
סטטיסטיקות
האלוף הראשון: קודי
הכי הרבה זכיות: 3 זכיות: קודי/קודי רודס  סמי גווארה  וורדלו
האלוף לזמן הארוך ביותר: דארבי אלין ‏(186 ימים)
האלוף לזמן הקצר ביותר: אדם קופלנד ‏(3 דקות ו-30 שניות)
האלוף המבוגר ביותר: אדם קופלנד ‏(50 שנים, 142 ימים)
האלוף הצעיר ביותר: דניאל גרסיה ‏(26 שנים, 67 ימים)
האלוף הכבד ביותר: סמואה ג'ו ‏(130 ק"ג)
האלוף הקל ביותר: ג'ק פרי ‏(76 ק"ג)
אליפות TNT של AEW (באנגלית: AEW TNT Championship) היא תואר אליפות השייך לארגון ההיאבקות All Elite Wrestling‏ (AEW). האליפות הוכרזה ב-30 במרץ 2020, והיא נקראת אחר רשת הטלוויזיה TNT, המשדרת את תוכנית הדגל השבועית של AEW,‏ Dynamite. האלוף הנוכחי הוא דניאל גרסיה.
היסטוריה

בספטמבר 2019, חודש לפני ש-All Elite Wrestling‏ (AEW) השיקה את תוכנית הבכורה השבועית שלה, סגן הנשיא והמתאבק, קודי, יצר ציפייה לכך שהארגון יצור אליפות טלוויזיה, אך באותה התקופה ההתמקדות שלהם הייתה בעיקר באליפויות הקיימות. בפברואר 2020, עיתונאי ההיאבקות, דייב מלצר, שאל באופן ישיר את קודי על האפשרות שהארגון יוסיף לשורותיו חגורת אליפות משנית. אף על פי שהאחרון לא אישר במפורש או הכחיש את הנושא, הוא לא פסל את האפשרות להיווצרותה של אליפות זו. חודש לאחר מכן ב-30 במרץ בסדרת היוטיוב של AEW,‏ Road to Dynamite, אליפות משנית הוכרזה באופן רשמי. השדרן של AEW, המשמש גם כמפיק בכיר, טוני שאבוני, חשף שהאלוף יקבע לאחר קיום של טורניר בן שמונה מתאבקים, כך שהמנצח בגמר יוכתר כאלוף TNT הראשון של AEW. הטורניר החל עם שלבי רבעי הגמר ב-8 באפריל בתוכנית השבועית Dynamite, כשהגמר יתקיים באירוע Double or Nothing, שייערך ב-23 במאי. ב-29 באפריל בתוכנית Dynamite, קודי ולאנס ארצ'ר ניצחו בקרבות שלהם בשלב חצי הגמר, מה שהוביל לכך שהשניים יתחרו ביניהם על התואר. באירוע זה, קודי ניצח את ארצ'ר והפך לאלוף TNT הראשון של AEW. מתאגרף העבר, מייק טייסון, הציג את האליפות בפני קודי.
האליפות קרויה אחר רשת הטלוויזיה TNT, המשדרת את תוכניות הדגל השבועיות של AEW,‏ Dynamite ו-Rampage. במהלך הודעה לעיתונות, הנשיא ומנכ"ל הארגון AEW, טוני חאן ציין: "זה מאוד ראוי שהאלוף וחגורת האליפות יישאו את הלוגו של רשת הטלוויזיה המכובדת, TNT, ושהם ייצגו לא רק את ארגון AEW, אלא גם את התוכן האיכותי וההיסטוריה של ענף ההיאבקות הקשורים ל-TNT".
בשונה מהאליפות הראשית של הארגון, אליפות ה-TNT היא אליפות שאפשר לאתגר את האלוף ללא קשר לדירוג המתאבקים המתקיים בחברה, כל מתאבק יכול לאתגר את האלוף שמחזיק בתואר וכל עוד האלוף מסכים, הקרב יכול להתקיים.
היסטוריה > הטורניר להכתרת האלוף הראשון

מחצית המשתתפים הוכרזה ב-31 במרץ בתוכנית Dark, כשהיתר הוכרזו לילה לאחר מכן בתוכנית Dynamite. הטורניר החל ב-8 באפריל בתוכנית Dynamite.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר Dynamite (8, 15 ו-22 באפריל 2020) | רבע גמר Dynamite (8, 15 ו-22 באפריל 2020) |  |  | חצי גמר Dynamite (29 באפריל 2020) | חצי גמר Dynamite (29 באפריל 2020) |  |  | גמר Double or Nothing (23 במאי 2020) | גמר Double or Nothing (23 במאי 2020) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  קודי |  הצמדה |   |   |  |  |   |   |  |  |
|  |  קודי |  הצמדה |   |   |  |  |   |   |  |  |
|  |  שון ספירס |  21:38 |   |   |  |  |   |   |  |  |
|  |  שון ספירס |  21:38 |   |   |  קודי |  הצמדה |   |   |  |  |
|  |  |  |   |   |  קודי |  הצמדה |   |   |  |  |
|  |  |  |   |   |  דארבי אלין |  20:10 |   |   |  |  |
|  |  סמי גווארה |  הצמדה |   |   |  דארבי אלין |  20:10 |   |   |  |  |
|  |  סמי גווארה |  הצמדה |   |   |  |  |   |   |  |  |
|  |  דארבי אלין |  10:50 |   |   |  |  |   |   |  |  |
|  |  דארבי אלין |  10:50 |   |   |  |  |   |   |  קודי |  הצמדה |
|  |  |  |   |   |  |  |   |   |  קודי |  הצמדה |
|  |  |  |   |   |  |  |   |   |  לאנס ארצ'ר |  22:00 |
|  |  דאסטין רודס |  הצמדה |   |   |  |  |   |   |  לאנס ארצ'ר |  22:00 |
|  |  דאסטין רודס |  הצמדה |   |   |  |  |   |   |  |  |
|  |  קיפ סביאן |  14:10 |   |   |  |  |   |   |  |  |
|  |  קיפ סביאן |  14:10 |   |   |  דאסטין רודס |  הצמדה |   |   |  |  |
|  |  |  |   |   |  דאסטין רודס |  הצמדה |   |   |  |  |
|  |  |  |   |   |  לאנס ארצ'ר |  22:45 |   |   |  |  |
|  |  קולט קבנה |  הצמדה |   |   |  לאנס ארצ'ר |  22:45 |   |   |  |  |
|  |  קולט קבנה |  הצמדה |   |   |  |  |   |   |  |  |
|  |  לאנס ארצ'ר |  12:42 |   |   |  |  |   |   |  |  |
|  |  לאנס ארצ'ר |  12:42 |   |   |  |  |   |   |  |  |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי AEW |
| --- | --- | --- | --- | --- |
| 1 | דארבי אלין | 2 | 214 | 214 |
| 2 | וורדלו | 3 | 198 | 198 |
| 3 | כריסטיאן קייג' | 2 | 179 | 179 |
| 4 | קודי/קודי רודס | 3 | 148 | 154 |
| 5 | ג'ק פרי | 1 | 146 | 146 |
| 6 | מירו | 1 | 140 | 140 |
| 7 | סמי גווארה | 3 | 138 | 140 |
| 8 | סקורפיו סקיי | 2 | 107 | 108 |
| 9 | לוצ'סאורוס | 1 | 98 | 98 |
| 10 | סמואה ג'ו | 2 | 78 | 78 |
| 11 | אדם קופלנד | 2 | 70 | 70 |
| 12 | מר ברודי לי | 1 | 55 | 46 |
| 13 | פאוורהאוס הובס | 1 | 42 | 42 |
| 14 | דניאל גרסיה | 1 | 14+ | 14+ |
הערות שוליים

↑  קודי מעדיף איכות על פני כמות
↑  קודי מודיע שישנם דיונים על היווצרותה של אליפות חדשה
↑  ארגון ה-AEW מציג טורניר אשר יקבע את אלוף ה-TNT הראשון בתולדות הארגון
↑  בין החבלים 27.11.21, נבדק ב-2021-12-07
↑  הכרזת חצי הראשון של המשתתפים בטורניר על אליפות ה-TNT
↑  חשיפת כל המשתתפים בטורניר על אליפות TNT
קודי ניצח בטורניר והפך לאלוף הראשון בתולדות הארגון
דארבי אלין הוא המתאבק בעל תקופת הכהונה הארוכה ביותר עם 186 ימים
אהרן אבן חיים

| --- | --- |

 לידה:  1555 בקירוב ה'שט"ו בקירוב פאס, מרוקו
 פטירה:  1632 ניסן ה'שצ"ב ירושלים, ארץ ישראל
 מקום קבורה:  בית הקברות היהודי בהר הזיתים 
 מקום פעילות:  מרוקו, איטליה, מצרים, ארץ ישראל
 תקופת הפעילות:  ?–1632 
 השתייכות:  מגורשים (יהדות מרוקו), אחרונים 
 רבותיו:  רבי יוסף אלמושנינו
 חיבוריו:  "קרבן אהרן", "מידות אהרן", "לב אהרן"
 
רבי אהרן אבן חיים (1555 בקירוב - 1632) היה מחכמי מרוקו במאה ה-16 וה-17. באחרית ימיו עלה לארץ ישראל דרך איטליה ומצרים.
קורות חיים

נולד לרבי אברהם בפאס בשנת 1555 (בקירוב) למשפחה ממוצא ספרדי המשתייכת לקהילת המגורשים בפאס. למד בישיבתו של אביו ורבנים נוספים בפאס, בהם הרב יוסף אלמושנינו, שהוא מציין כרבו המובהק. לימים כיהן כדיין בבית הדין הרבני של פאס תחת רבי יהודה עוזיאל השני ולצד רבי וידאל הצרפתי, רבי שמואל אבן דנאן ואחרים, ויחד עמם הוא חתום על מספר תקנות הידועות בשם תקנות המגורשים.
בראשית המאה ה-17 נסע לוונציה שבאיטליה כדי להביא לדפוס את ספריו. הוא שהה בוונציה לפחות שלוש שנים, וזכה להערכתם של רבני ונציה וערים סמוכות, שנהגו להתייעץ עמו בשאלות הלכתיות. בזמן מגוריו בוונציה הוציא לאור שלושה מספריו: ספר "קרבן אהרן" (ב' כרכים), פרשנות למדרש ספרא, אשר הודפס מחדש מאוחר יותר בגרמניה ונתפשט מאוד גם בפולין, ספר "מידות אהרן", העוסק בשלוש עשרה המידות של רבי ישמעאל, וספר "לב אהרן", פרשנות על ספר יהושע ושופטים.
בהמשך עזב את איטליה ונסע למצרים, שם לימד תורה. באחרית ימיו עלה לארץ ישראל והתיישב בירושלים, שם נפטר בשנת 1632. בין הרבנים שחיברו הספדים וקינות עליו: רבי יהודה אריה די מודינא, רבי יוסף מטראני ורבי עזריה פיגו. כמה מחיבוריו נותרו בכתב יד.
כמה מצאצאיו המשיכו את דרכו והיו לרבנים בולטים בארץ ישראל, בהם נכדו אהרן אבן חיים (השני), שהיה מחכמי חברון במאה ה-17.
מספריו

קרבן אהרן - כרך א', וינציאה, 1609
קרבן אהרן - כרך ב', וינציאה, 1609
לב אהרן, וינציאה, 1609
לקריאה נוספת

משה עמאר, 'לתולדות ר' אהרן אבן חיים', ממזרח וממערב ד (תשמ"ד), עמ' 23–36
דן מנור, 'ר' אהרון אבן-חיים - ביאורים רציונליים למיתוס שבמדרש', אשל באר-שבע ד (תשנ"ו), עמ' 210–225
דן מנור, 'ההשגחה, הנס והטבע במשנתו הפילוסופית של ר' אהרן אבן חיים', מקדם ומים ט (תשס"ו), עמ' 17–35
אינפקציה (להקה)

| --- | --- |
 מקום הקמה:   פתח תקווה
 מוקד פעילות:  ישראל ישראל
 תקופת הפעילות:  מ-1995
 סוגה:  פאנק-מטאל אלטרנטיבי
 
אינפקציה היא להקת פאנק-מטאל אלטרנטיבי ישראלית שהוקמה ב-1995 בפתח תקווה. הלהקה מתאפיינת בשירים בוטים, לרוב בעלי נימה הומוריסטית ולעיתים הומור שחור.
הלהקה לא נחשבה לחלק מהמיינסטרים המוזיקלי ולא הושמעה ברדיו. בעיקר בשל הטקסטים הפרובוקטיביים שלה. אך צברה קהל מעריצים בהופעות שקיימו במועדונים. קהל המעריצים הנרחב משך לבסוף את תשומת לבה של חברת MCI, והיא חתמה עם הלהקה על חוזה להפקת אלבום. האלבום "ככה מפנקים" יצא בשנת 2000 בהפקתם המוזיקלית של חברי להקת רוקפור: ברוך בן יצחק ואלי לולאי. לאחר הפצת האלבום נתגלע סכסוך משפטי בין הלהקה לחברת MCI, סכסוך שגרם להפסקת הפצת האלבום. לבסוף זכתה הלהקה במשפט מול חברת התקליטים, וקיבלה את הזכויות על האלבום. בשנת 2005 חתמה הלהקה על חוזה הפצה עם חברת התקליטים NMC. במאי 2005 יצא אלבומם השני, "בכיף", וכשבועיים אחריו הופץ מחדש גם אלבומם הראשון.
הופעות הלהקה נוטות להיות חריגות, וכוללות תלבושות מוזרות, קטעי קישור וגרסאות כיסוי, לרוב הומוריסטיות, לשירי ילדים או להיטים, ביניהם "עד הקצה" של דנה ברגר, "זה היה ביתי" של מני בגר ו-"Eye of the Tiger" של סורבייבר.